14.   תביעת מזונות ומדור
בבית-המשפט לענייני משפחה

ב_________                                                                                                     תמ"ש_________
בעניין:

1. _________ ת"ז _________




2. _________ ת"ז _________ (קטינה)



3. _________ ת"ז _________



התובעת 2 על-ידי אימה אפוטרופסותה




הטבעית התובעת 1 והתובע 3 בעצמו




כולם על-ידי בא-כוחם עורך-דין _________



מרח' ___________  עיר ___________



טל' ___________  פקס' ___________
("התובעים")




נ ג ד




_______________ ת"ז ___________



על-ידי בא-כוחו עורך-דין _____________



מרח' ___________  עיר ___________



טל' ___________  פקס' ___________
("הנתבע")

מהות התביעה: מזונות + מדור.

כתב תביעה מתוקן

מבוא:

1.
התובעת 1 (להלן: "התובעת") והנתבע נישאו זל"ז כדמו"י ביום _____________ בעיר __________.

2.
מנישואין אלה נולדו לצדדים שני ילדים כדלקמן:


א.
הבן  __________ ביום __________ (בגיר - חייל כיום)


ב.
הבת __________ ביום __________ (קטינה).

הרקע לחיי הצדדים:

3.
נוכח משברים שפקדו את חיי נישואי הצדדים מזה כ_____________ שנה החליטו הצדדים להתגרש זמ"ז וביום _____________ חתמו הם על הסכם גירושין (להלן: "ההסכם") שערכו וכתבו בעצמם ואשר עותק ממנו מצורף ומסומן "א" כחלק בלתי-נפרד מכתב תביעה זה.

נספח "א"

הסכם זה הוגש על-ידי הצדדים לאישורו של בית-הדין הרבני האזורי ב__________ (להלן: "בית-הדין") אולם, בדיון שהתקיים בפני בית-הדין וכמפורט בהרחבה בהמשך כתב תביעה זה חזר בו הנתבע מן ההסכם.

4.
המשברים הנ"ל בחיי נישואי הצדדים נגרמו אך ורק בעקבות התנהגותו הנלוזה והבוגדנית של הנתבע אשר עברה כל גבול כאשר במהלך העשור האחרון ניהל הוא שתי פרשיות אהבים רציניות ומתמשכות עם שתי נשים האחת נשואה (________________) והשניה רווקה (__________).

5.
א.
הנתבע אשר הינו עובד ציבור ניצל את מעמדו הציבורי כאחראי על תיק _________, להכיר נשים אשר היו פונות לעזרתו במסגרת תפקידו זה והיה נוהג הוא לסעוד אותן אף באופן אישי לוחץ וצמוד.


ב.
לפני כ___________ חודשים סיפר הנתבע לתובעת כי קיבל בידיו מכתב קובלנה נגדו מאת אזרחית העיר ___________ אשר פנתה לקבל עזרתו במסגרת תפקידו הציבורי. מכתב זה נשלח לנתבע לאחר שזו התאכזבה ממנו לנוכח אי-קיום הבטחותיו כלפיה.


הקובלת טענה כלפי הנתבע כי מאחר וסירבה היא בכל תוקף להיענות לחיזוריו כלפיה החל הוא להתנכל לה ולהזניח ענייניה ולאור זאת הרגישה היא מקופחת וקבלה היא על התנהגותו הנלוזה כלפיה בפני הממונים עליו במקום עבודתו. יודגש כי הנתבע חפץ בכל מאודו לכבוש אותה ואת ליבה של הקובלת ומשלא צלח הדבר בידו זנח ענייניה.

6.
מן הסתם, התנהגותו זו של הנתבע אשר נודעה לתובעת באיחור גרמה למשברים קשים בחיי הנישואין ולמשבר רציני בחייה של התובעת.

7.
על-אף כל הנ"ל נתנה התובעת סיכוי לנישואיהם לאור בקשות הנתבע ממנה כל אימת שנתפס עם אחרת. ברם, גם הסיכויים לשלום בית שניתנו מעת לעת על-ידי התובעת התנפצו לנגד עיניה לנוכח התנהגויות בוגדניות חוזרות ונשנות של הנתבע.

8.
הנתבע לא הכחיש ואינו מכחיש אף כיום את אהבותיו ומנהגיו הנילוזים וההוללים עם נשים אחרות בין רווקות ובין נשואות. בכל פעם שנתפס הוא על-ידי התובעת נהג להבטיח לה כי ישפר את דרכיו וימנע מבגידותיו בה אולם דבר לא עזר עד עצם היום הזה.

9.
כאמור משכלו כל הקיצים ולאחר שהתובעת קצה בחיי נישואיהם באופן בו התנהג הנתבע עימה גמרו הם אומר להתגרש וערכו הם את נספח "א" לתביעה זו.

הברחת כספים על-ידי הנתבע:

10.
על-אף חתימת הסכם הגירושין שבה המציאות וטפחה שוב על פניה של התובעת לאחר שנוכחה לדעת כי יום לאחר חתימת ההסכם וכאשר עוד לא יבשה הדיו על פניו, הלך הנתבע והוציא סך של כ______________ ש"ח כספי תוכנית חיסכון של הצדדים שנפתחה ואשר היו בחשבונם המשותף בבנק __________ והעביר סכום זה לחשבון אחר שפתח באותו בנק על-שמו בלבד וזאת מבלי ליידע את התובעת על מעשה זה. עובדה שנודעה לתובעת בשלב מאוחר יותר באקראי ממש.

11.
מעשהו הנ"ל של הנתבע והברחת הכספים האמורה הדליקו נורה אדומה בראש התובעת, שהנתבע אינו מתכוון כלל לקיים את ההסכם בכתב שנחתם ביניהם כמו גם את ההסכם שבעל-פה שביניהם לפיו, כל הרכוש שלא בא זיכרו בהסכם הגירושין, יחלקו הם בו שווה בשווה והכוונה, בין היתר, היתה לכספים אלה שנמשכו מחשבון הבנק והוברחו על-ידי הנתבע לחשבון אחר על-שמו בלבד.

12.
על-מנת להקטין נזקיה ולשמור על זכויותיה, מחד, ועל-מנת שלא לפגוע בהליכי הגירושין, מאידך, הגישה התובעת לבית-הדין בקשה לעיקול זמני על אותם כספים עליהם אמורים היו היא והנתבע לחלוק.


מצ"ב הבקשה לעיקול והחלטת בית-הדין בעניין זה ומסומנת "ב" כחלק בלתי-נפרד מכתב תביעה זה.

נספח "ב"
13.
בדיון שהתקיים בבית-הדין ביום __________ הודיע הנתבע כי הינו חוזר בו מן ההסכם וכי ההסכם בעיניו בטל וכי הכל פתוח בין הצדדים.


מצ"ב פרוטוקול הדיון ומסומן "ג" כחלק בלתי-נפרד מכתב תביעה זה.

נספח "ג"
14.
במצב דברים זה לא נותר לתובעת אלא להגיש תביעת גירושין נגד הנתבע ולפרט בקצרה את חלק ממעלליו בחיי נישואיהם ואשר במידת הצורך יקבלו אף ביטוי נרחב בפני בית-משפט נכבד זה.


מצ"ב תביעת הגירושין ומסמונת "ד" כחלק בלתי-נפרד מכתב תביעה זה.

נספח "ד"
העילות להגשת התובענה:

15.
במקביל להודעתו הנ"ל של הנתבע לפיה חזר בו מרצונו להתגרש ומחתימתו על ההסכם, ביצע הוא מהלך נוסף לפיו חדל הוא להעביר את משכורתו ממקום עבודתו לחשבון הבנק המשותף של הצדדים ובכך בעצם חדל לזון ולפרנס את התובעים כליל.


מצ"ב מכתב מאת ___________ לנתבע המאשר הצטרפותו לבנק וברכתו על כך ומסומן "ה" כחלק בלתי-נפרד מכתב תביעה זה.

נספח "ה"

16.
כאמור הנתבע העביר משכורתו לחשבון בנק אחר שפתח על-שמו בלבד ב ____________ והתעלם כליל מצרכי התובעים אשר מזה כחודשיים ימים אינם נזונים על ידו כלל וניתן לומר כי הנתבע חדל לזון את התובעים ולנוכח עובדה זו מוגשת התובענה דנן.

17.
במקביל, ולצערה הרב של התובעת פוטרה היא ביום _______________ ממקום עבודתה ____________ ב___________ כאמור בטופס ההודעה על הפסקת העבודה המצ"ב ומסומן "ו" כחלק בלתי-נפרד מכתב תביעה זה.

נספח "ו"

18.
כיום מזה כחודש ימים שאין לתובעים כל מקור הכנסה והינם נתונים לחסדיו של הנתבע אשר כאמור מתעלם מהם כליל ונוקט בשיטה של מלחמה כנגד התובעת על-מנת לסחוט ממנה ויתורים נוספים לעניין הגירושין ואשר קשורים לממון השייך לצדדים.

עיסוקו של הנתבע והכנסותיו:

19.
א.
כאמור הנתבע עובד ב___________ כ__________ ומשכורתו הינה בשיעור של כ____________ נטו לחודש. ממשכורת הנתבע היו משולמות כל הוצאות כלכלת הבית והחזקתו, כך שבעצם הנתבע הוא זה שהיה נושא בעול פרנסת הבית במלואו גם אם עבדה התובעת והשתכרה.


ב.
בנוסף לעבודתו הנ"ל נוהג הנתבע לבצע מעת לעת עבודות תיווך בנדל"ן מהם יש לו רווחים נאים ונקיים ממס ואשר פרטים על כך תיתן התובעת במהלך הדיון גופו. די אם יצויין כי הנתבע נוהג לשמש מיופה-כוחה של גב' בשם __________ ועבורה הינו חותם מידי פעם בפעם על הסכם שכירות דירה שברחוב __________.


מצ"ב חוזה שכירות אותו מבצע הנתבע עבור הגב' __________ ואשר בעקבותיו גורף הוא כספים ורווחים נאים ומסומן "ז" כחלק בלתי-נפרד מכתב תביעה זו.

נספח "ז"

ג.
לנתבע איפוא הכנסות רבות ונקיות מעבר לסך של _________ ש"ח אותם הוא מקבל מה___________ והתובעת מעריכה את כלל הכנסותיו החודשיות בשיעור של כ_____________ ש"ח לפחות לחודש וזאת בנוסף לטובות הנאה כאלה או אחרות שמקבל הוא בתוקף תפקידו ופרטים עליהם תמציא התובעת בפני בית-המשפט במידת הצורך.

יכולת הנתבע לזון התובעים:

20.
א.
הנתבע מעיד על עצמו, בעל-פה ובכתב, כי הוא זה שהחזיק בכל צרכי הבית, כלכלתו, משכנתה ולרבות את הוצאות החזקת הרכב המשותף של הצדדים וכל הקשור בו וכו'.


ב.
בבקשה שהגיש הנתבע לבית-הדין במסגרת נסיונו לבטל את צו העיקול הזמני שהוטל על הכספים המשותפים לצדדים, שהוברחו על ידו הודה הוא בעובדה כי כילכל את הבית וצרכיו מכל מין וסוג שהוא לרבות הוצאות חינוך הבת והמכונית ואף הודה על פתיחת חשבון בבנק __________ והעברת כספים משכורתו לבנק זה.


מצ"ב בקשותיו של הנתבע ובהן אמירותיו הרלוונטיות הנ"ל ומסומנות "ח" כחלק בלתי-נפרד מכתב תביעה זה.

נספח "ח"

21.
הנתבע שהיה זן את התובעים באופן חופשי ועל-אף הצהרותיו הנ"ל, חדל מכך ועשה אף מעשים אשר יש בהם כדי לנקוט עמדה של "אינני נותן יותר" וכך אף הודיע באופן הפגנתי ומפורשות לתובעת. ואכן מאז לא שילם הוא מאומה לכלכלת המשפחה, צרכי הבית והחזקתו פרט לרכישה אחת של מזון בשווי של כ_________ ש"ח שביצע לאחרונה בתאריך _________.

22.
מזה כחודש ימים שהתובעים נעזרים בבני המשפחה הקרובים של התובעת על-מנת לקיים עצמם במינימום האפשרי ועל-מנת למנוע מהם חרפת רעב של ממש והיום עומדים התובעים בפני ניתוק חשמל, טלפון, כבלים, החזר הוראות קבע וכו' אשר כאמור ניגרמו בעטיו של הנתבע אשר הבריח משכורתו לבנק אחר וכאמור לעיל.


הנתבע מנסה להטיל האשם בהחזרים הנ"ל, בתובעת בטענה שהטלת העיקול הזמני שהטילה על הכספים המשותפים הם שגרמו לאי-התשלומים הנ"ל, טענה אשר לכשעצמה הינה מעוותת ומסולפת ואשר הינה המשך ישיר ליחסו המשפיל והעולב של הנתבע כלפיה במהלך נישואיהם אשר אף פעם לא ידע ליטול אחריות על מעשיו. תמיד בעיניו האחר אשם והוא כליל השלמות.

23.
התובעת נהגה לעבוד בחברת ______________ והשתכרה סך של ___________ ש"ח לחודש אולם, כיום הינה מובטלת המחפשת עבודה. על כל פנים משכורתה של התובעת מעולם לא נכנסה לשימוש הבית וצרכיו ולא היתה כחלק ממשכורתו של הנתבע בה השתמשו הצדדים. משכורת התובעת שימשה בעיקר לצרכיה היא בנוסף למה שנתן הנתבע וכאמור לעיל ולהלן.

24.
יודגש כי הבן הבכור של הצדדים, התובע מס' 3, אשר הינו חייל מגיע לחופשותיו מהצבא והינו ניזון מצרכי הבית כפי שהם ועל פי הדין והפסיקה הינו זכאי ל-1/3 מגובה דמי המזונות המגיעים לילד בגילו החי בבית עם הצדדים ובית-המשפט יתבקש לפסוק כאמור בנסיבות המקרה דנן.

צרכי התובעים:

25.
התובעים זקוקים למזונותיהם מידי חודש בחודשו לסך של ______________ ש"ח כפי שיפורט להלן.


צרכי התובעת-האישה


1.
כלכלה לרבות חומרי ניקוי______________
ש"ח.


2.
ביגוד והנעלה______________________
ש"ח.


3.
קוסמטיקה ויופי_____________________
ש"ח.


4.
פלאפון לאישה_____________________
ש"ח.


5.
נופש והבראה______________________
ש"ח.


6.
בילוי ומסעדות_____________________
ש"ח.


7.
מנוי למועדון ספורט "_______" _________
ש"ח.


8.
שונות__________________________
ש"ח.


סה"כ ללא הוצאות החזקת הבית______________
ש"ח.


צרכי הילדה


1.
כלכלה וחלקה היחסי בחומרי ניקוי_________
ש"ח.


2.
ביגוד והנעלה______________________
ש"ח.


3.
קוסמטיקה ויופי_____________________
ש"ח.


4.
חוג ספורט לילדה___________________
ש"ח.


5.
נופש והבראה______________________
ש"ח.


6.
טיפולי שיניים______________________
ש"ח.


7.
בילוי במסעדות_____________________
ש"ח.


8.
שונות__________________________ 
ש"ח.


9.
40% מכל הוצאות החזקת הבית



חלקה של הילדה____________________
ש"ח.


סה"כ צרכי הילדה______________________
ש"ח.


הוצאות החזקת הבית


1.
מים____________________________
ש"ח.


2.
ארנונה__________________________
ש"ח.


3.
קופת-חולים_______________________
ש"ח.


4.
טלפון בזק________________________
ש"ח.


5.
כבלים__________________________
ש"ח.


6.
גז_____________________________
ש"ח.


7.
חשמל___________________________
ש"ח.


8.
החזקת רכב וביטוחים_________________
ש"ח.


כאמור סה"כ זקוקים התובעים לסך של __________ ש"ח למזונותיהם החודשיים.

הוצאות חינוך:

26.
בנוסף לדמי המזונות הנ"ל מתבקש כב' בית-המשפט לחייב את הנתבע בתשלום כל הוצאות החינוך מכל מין וסוג שהוא לנתבעת 2 כפי שיהיו עבורה וכפי שידרשו על-ידי בתי-הספר מעת לעת.

הוצאות רפואיות חריגות:

27.
כן יתבקש כב' בית-המשפט לחייב את הנתבע לשאת בכל הוצאה רפואית חריגה לרבות טיפולי השיניים שיהיו לתובעים ואשר לא יהיו מכוסות על-ידי הביטוח הרפואי אותו הוא משלם דרך תלוש משכורתו.

28.
כאמור, על הסכום הנ"ל יתבקש כב' בית-המשפט לפסוק את מזונותיו של התובע מס' 3 ב-1/3 משיעור דמי המזונות המגיעים לתובעת 2.

מדור שלו ושקט:

29.
א.
בנוסף לדמי המזונות הנ"ל זכאים התובעים למדור שקט ושלו והנתבע יתבקש ליתן מדור זה ודרישה זו מקבלת משנה תוקף לאור התנהגותו האלימה של הנתבע כלפי התובעת לאחרונה וכאמור להלן.


ב.
לאחרונה החל הנתבע לנהוג כלפי התובעת באלימות מילולית ופיזית והגיעו הדברים עד כדי כך שביום ______________ לפנות בוקר תקף הנתבע את התובעת פיזית ומילולית ונטל ממנה את זוג המפתחות הנוסף שהחזיקה והשייכים למכונית המשותפת המשפחתית הרשומה על-שם שניהם כאחד.


ג.
בעקבות ארוע זה הגישה התובעת תלונה במשטרה בגין תקיפה וגניבה המפתחות כאמור באישור בדבר הגשת תלונה המצ"ב ומסומן "ט" כחלק בלתי-נפרד מכתב תביעה זה.

נספח "ט"


יודגש כי חודש לפני האירוע הנ"ל הגישה התובעת תלונה כנגד הנתבע במשטרת ישראל על גניבת מפתחות הרכב ברם, הדבר לא עזר למנוע מאת הנתבע לבצע את האירוע האחרון בליווי אלימות פיזית.


מצ"ב אישור בדבר הגשת התלונה ומסומן "י" כחלק בלתי-נפרד מכתב תביעה זה.

נספח "י"

ד.
בעקבות אירוע חריג וחריף זה הורחק הנתבע לשבועיים ימים בהוראת המשטרה על-מנת לצננו והוזהר הוא שלא ליצור קשר עם התובעת.


ה.
הנתבע מאיים בנקיטת צעדים דרסטיים כלפי התובעת, דבר המהווה סיכון לשלומה גופה ונפשה ולכן יש ליתן לה הגנה נאותה.


ו.
התובעת תעתור לקבלת צו הרחקה מדירת הצדדים נגד הנתבע לנוכח הנ"ל ולהבטחת מדורן השקט והשלו.

מכונית הצדדים:

30.
לצדדים מכונית מסוג ______________ (להלן: "המכונית") הרשומה על-שם התובעת והנתבע בחלקים שווים.


מצ"ב רישיון הרכב ומסומן "י"א" כחלק בלתי-נפרד מכתב תביעה זה.

נספח "י"א"

31.
במכונית זו נהגו הצדדים להשתמש במשותף לסירוגין כאשר במרבית הזמן היתה המכונית בשימושה של התובעת.

32.
לאחרונה נטל הנתבע מאת התובעת את מפתחות המכונית לאחר שנהג בה באלימות פיזית ומילולית ובכך הינו מונע ממנה את השימוש במכונית כליל.

33.
התנהגותו זו של הנתבע מקפחת את זכות השימוש של התובעת במכונית והתובעת תעתור בבקשה מתאימה במסגרת תובענה נוספת שתגיש בדבר הרכוש המשותף להסדיר את השימוש במכונית ביניהם לסירוגין.

34.
זכויות השימוש במכונית שוות וזהות לתובעת ולנתבע ואין הנתבע יכול לעשות דין לעצמו ולמנוע באופן חד-צדדי ומשפיל מאת התובעת מלהשתמש במכונית.

35.
מאז נטל הנתבע את מפתחות המכונית מאת התובעת העלים הוא את המכונית כליל שכן עובר לאירוע זה, על-אף שניסה הוא למנוע מאת התובעת שימוש במכונית עם פרוץ הסכסוך ביניהם, נהגה זו לנהוג בה באמצעות המפתחות שהיו בידיה דבר שהופסק כליל עם גניבת המפתחות ממנה על ידו.

כללי:

36.
כאמור הנתבע חייב ויכול לזון את התובעים בהתאם לרמת החיים אליה הורגלו ובהתאם לצרכיהם כפי שקיבלו ביטוי בכתב תביעה זה ובית-המשפט הנכבד יתבקש להורות כאמור.

37.
הכותרות שבכתב תביעה זה הינן לצורך נוחות בלבד ואין ללמוד מהם על שום פרט מהותי ו/או משפטי ו/או אחר.

38.
לבית-משפט נכבד זה הסמכות המקומית והעניינית לדון בתביעה לאור מקום מגורי הצדדים.

39.
אשר-על-כן, מתבקש כב' בית-המשפט לזמן הנתבע לדין ולחייבו כדלקמן:


א.
לשלם לתובעות 2-1 למזונותיהן סך של _________ ש"ח לחודש ולפסוק סכום זה כמזונות זמניים וקבועים.


ב.
להורות כי דמי המזונות יהיו צמודים למדד ויעודכנו אחת ל-3 חודשים ללא כל הפרשים למפרע.


ג.
לחייב את הנתבע ליתן לתובעות מדור שלו ושקט ולהורות על הרחקתו של הנתבע מבית מגורי הצדדים שברחוב ___________ לחלופין יתבקש כב' בית-המשפט ליתן צו הפרדה בין הצדדים.


ד.
לשלם לתובע 3 מזונות בשיעור 1/3 מדמי המזונות הראויים לילד בנסיבות התובענה דנן.


ה.
לשאת ולשלם לתובע 2 את כל הוצאות החינוך כפי שיהיו לה מעת לעת ובהתאם לדרישות המוסדות החינוכיים.


ו.
לשאת ולשלם עלותו של כל טיפול רפואי חריג לרבות טיפול שיניים אשר אינו מכוסה בקופת-החולים.


ז.
לאשר את הצווים הזמניים שניתנו בתיק זה.


ח.
לשלם הוצאות משפט + שכר-טרחת עורך-דין בתוספת מע"מ כדין.




__________________



משרד עורכי-דין  _______



__________, עו"ד




בא-כוח התובעים

